หนุ่มกระบี่ป่วยซึมเศร้า ไม่มีงานขาดรายได้ เครียด คิดสั้นผูกคอตายคาบ้าน
มูลนิธิกระบี่พิทักษ์ประชา,หนุ่มกระบี่วัย 35 ปี เครียดไม่มีงานทำ ป่วยซึมเศร้า ขาดรายได้เลี้ยงครอบครัว คิดสั้นตัดสินใจผูกคอตายคาบ้าน ด้านแม่เผยผู้ตายเคยพยายามฆ่าตัวตายมาแล้ว 3 ครั้ง,เมื่อเวลา 12.00 น. วันที่ 2 ส.ค. 2561 ร.ต.อ.ภัรสพร หลีสู รอง สว.(สอบสวน) สภ.อ่าวนาง จ.กระบี่ รับแจ้งมีคนผูกคอตายที่บ้านเลขที่ 158/9 หมู่ 1 ต.เขาทอง อ.เมือง หลังรับแจ้งจึงรายงานผู้บังคับบัญชาทราบตามลำดับ แล้วพร้อมด้วยเจ้าหน้าที่พิสูจน์หลักฐาน ภ.จว.กระบี่ แพทย์เวร รพ.กระบี่ เจ้าหน้าที่กู้ภัยมูลนิธิกระบี่พิทักษ์ประชา รุดไปยังที่เกิดเหตุ,บ้านที่เกิดเหตุเป็นบ้านไม้ชั้นเดียว ด้านหน้าบ้านเปิดขายของชำทั่วไป พบ นางยาละ ขยันบุตร อายุ 50 ปี เจ้าของบ้าน สอบถามผู้ตายเป็นลูกชาย ผูกคอตายอยู่ในห้องนอน เจ้าหน้าที่เข้าตรวจในห้อง พบศพ นายธวัช ขนแดง อายุ 35 ปี นอนอยู่บนเตียงนอน ในสภาพสวมเสื้อยืดคอกลมสีดำ กางเกงยีนส์ขายาวสีน้ำเงิน บริเวณลำคอมีเชือกไนล่อนผูกติดอยู่ส่วนหนึ่ง บนขื่อบ้านพบเชือกไนล่อนผูกติดอยู่ สอบถามแม่ผู้ตาย ทราบว่าอยู่บ้านหลังเกิดเหตุกับลูกชาย และภรรยาของลูก รวมทั้งลูกติดของภรรยาอีก 1 คน,ก่อนเกิดเหตุผู้ตายขับรถพาภรรยาและลูกไปส่งที่ รพ.กระบี่ เพื่อรักษาอาการป่วยของลูกภรรยา พอกลับมาถึงบ้านก็เข้าห้องน้ำ ตนขายของอยู่หน้าบ้านเห็นหายไปนานผิดปกติ จึงเข้าไปเรียกก็ไม่พบ พอไปดูในห้องนอนก็พบผูกคอตายแล้ว จึงรีบเรียกให้คนมาช่วย แต่ช่วยไว้ไม่ทัน เสียชีวิตไปก่อนแล้ว,สอบสวนสาเหตุ ทราบว่าผู้ตายมีอาชีพรับจ้างทำงานทั่วไป โดยจะทำงานทุกอย่างที่มีคนจ้าง ทั้งกรีดยาง งานก่อสร้าง แต่มาระยะหลังมีอาการปวดหลังเรื้อรัง ทำให้ไม่สามารถทำงานได้ มีเพียงภรรยาที่ทำงานรับจ้างหาเงินได้อยู่คนเดียว ทำให้รายได้ไม่เพียงพอต่อรายจ่าย จึงทำให้ผู้ตายเครียด ประกอบกับมีอาการเป็นโรคซึมเศร้าอยู่ด้วย จึงทำให้ตัดสินใจคิดสั้น ซึ่งก่อนนี้เคยพยายามผูกคอตายมาแล้ว 3 ครั้ง แต่คนในบ้านช่วยได้ทุกครั้ง จนมาครั้งนี้ไม่สามารถช่วยไว้ได้ ต่อมา เจ้าหน้าที่นำศพส่งชันสูตรที่ รพ.กระบี่ และมอบให้ญาตินำกลับไปบำเพ็ญกุศลตามประเพณี.
หนุ่มกระบี่วัย 35 ปี เครียดไม่มีงานทำ ป่วยซึมเศร้า ขาดรายได้เลี้ยงครอบครัว คิดสั้นตัดสินใจผูกคอตายคาบ้าน ด้านแม่เผยผู้ตายเคยพยายามฆ่าตัวตายมาแล้ว 3 ครั้ง
ผูกคอตาย,หนุ่มกระบี่,โรคซึมเศร้า,เครียดไม่มีงานทำ,กระบี่,ข่าวทั่วไป